 OPĆINA HLEBINE
UPUTE I OBAVIJESTI KANDIDATIMA

Sukladno članku 19. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11., 04/18. i 112/19.), pročelnik  Jedinstvenog upravnog odjela Općine Hlebine raspisao je javni natječaj:
za prijam u službu na neodređeno puno radno vrijeme, na radno mjesto komunalni radnik u Jedinstvenom upravnom odjelu Općine Hlebine – 1 izvršiteljica/izvršitelj na neodređeno puno radno vrijeme uz obvezni probni rad od tri mjeseca


Tekst  javnog natječaja  objavljen  je u „Narodnim novinama“ br.​ 47  od 2022. godine te se sukladno navedenom daju upute kandidatima kako slijedi:


Riječi i pojmovi koji imaju rodno značenje, korišteni u ovim Uputama i obavijestima, odnose se jednako na muški i ženski rod, bez obzira na to jesu li korišteni u muškom ili ženskom rodu.

Opis poslova radnog mjesta – komunalni radnik
· obavlja poslove čišćenja i održavanja infrastrukture groblja

· čisti i održava prostore i zgrade za ispraćaj i sahranu pokojnika

· vodi brigu o otključavanju i zaključavanju mrtvačnice prilikom oproštaja od pokojnika

· vrši nadzor radova na groblju, a naročito: izmjera i određivanje granica postojećih grobova (jednogroba i dvogroba) prije izrade okvira, spomenika i drugih sličnih radova, te izmjera i određivanje granica pri formiranju novih grobnih mjesta i njihovo iskolčenje

· vrši ostale intervencije vezane uz groblje, po potrebi, a po nalogu službenika koji vodi grobnu evidenciju ili pročelnika

· održavanje i čišćenje javnih površina, parkova i dječjeg vrtića u nadležnosti Općine, prema rasporedu i nalogu nadređene osobe

· obavlja poslove vezane uz postavljanje i skidanje božićne rasvjete

· vrši raznošenje i dostavu materijala za sjednice i sastanke, pozive, obavijesti, rješenja i uplatnice za plaćanje komunalne naknade, grobljanske naknade 

· pomaže u pripremi poslova ili drugih manifestacija koje organizira ili u kojim sudjeluje Općina

· vrši manje popravke i održavanje na objektima, uređajima i strojevima u vlasništvu  Općine Hlebine

· vrši čišćenje staza i ostalih javnih površina u nadležnosti Općine od snijega i ostalih nakupina

· vodi brigu o inventaru i samom prostoru društvenih domova i prostorija u vlasništvu Općine

· obavlja i druge poslove po nalogu pročelnika Jedinstvenog upravnog odjela 

Podaci o plaći


Podaci o plaći radnog mjesta propisani su Odlukom o osnovici za obračun plaće službenika i namještenika u Jedinstvenom upravnom odjelu Općine Hlebine (“Službeni glasnik Koprivničko-križevačke županije” broj 12/10. i 19/19.) i Odlukom o koeficijentima za obračun plaća službenika I namještenika u Jedinstvenom upravnom odjelu Općine Hlebine (“Službeni glasnik Koprivničko-križevačke županije” broj 3/21.). Odlukom o osnovici za obračun plaće službenika i namještenika u Jedinstvenom upravnom odjelu Općine Hlebine osnovica je određena u iznosu od 3.800,00 kuna, a Odlukom o koeficijentima za obračun plaće službenika i namještenika u Jedinstvenom upravnom odjelu Općine Hlebine za poslove komunalnog radnika određen je 1,55. Slijedom navedenog plaća čini umnožak osnovice za obračun plaća i koeficijenta složenosti poslova uvećan za 0,5 % za svaku navršenu godinu radnog staža. 

PRAVILA I POSTUPAK TESTIRANJA


Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete natječaja. Prethodna provjera znanja i sposobnosti kandidata obavlja se putem pisanog testiranja i intervjua. Smatra se da je kandidat koji nije pristupio prethodnoj provjeri znanja i sposobnosti, povukao prijavu na natječaj.

Postupak testiranja i intervjua provest će Povjerenstvo za provedbu natječaja.
PRAVNI IZVORI ZA PRIPREMANJE KANDIDATA ZA TESTIRANJE


Provjera znanja bitnih za obavljanje poslova radnog mjesta  - PISMENA PROVJERA ZNANJA


Pitanja kojima se testira provjera znanja za obavljanje poslova radnog mjesta za koje je raspisan javni natječaj temelje se na sljedećim propisima:

1. Ustav Republike Hrvatske („Narodne novine” broj 56/90, 135/97, 08/98, 113/00, 124/00, 28/01, 41/01, 55/01, 76/10, 85/10, 05/14),

*****

PRAVILA I POSTUPAK TESTIRANJA


Po dolasku na provjeru znanja i sposobnosti, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na javni natječaj. 


Po utvrđivanju identiteta, kandidatima će biti podijeljena pitanja za provjeru znanja.

Navedena pismena provjera znanja traje 60 minuta. Kandidati su se dužni pridržavati utvrđenog vremena i rasporeda testiranja.


Za vrijeme provjere znanja i sposobnosti nije dopušteno:

· koristiti se bilo kakvom literaturom odnosno bilješkama;

· koristiti mobitel ili druga komunikacijska sredstva;

· napuštati prostoriju u kojoj se provjera odvija;

· razgovarati s ostalim kandidatima, niti na bilo koji drugi način remetiti koncentraciju kandidata.


Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.


Za svaki dio provjere znanja i sposobnosti dodjeljuje se od 1 do 10 bodova.  


Intervju se provodi samo s kandidatima koji su ostvarili najmanje 50% bodova iz provjere znanja na provedenom testiranju. Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u jedinici lokalne samouprave.


Rezultati intervjua boduju se na isti način kao i testiranje.


Kandidati koji su pristupili testiranju imaju pravo uvida u rezultate provedenog postupka.


Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.


Povjerenstvo sastavlja Izvješće o provedenom postupku koji svi članovi Povjerenstva potpisuju.


Povjerenstvo dostavlja Izvješće o provedenom postupku i Rang listu pročelniku Jedinstvenog upravnog odjela Općine Hlebine.


Pročelnik donosi Rješenje o prijmu u službu, koje će biti dostavljeno svim kandidatima prijavljenim na javni natječaj, a koji su ispunili formalne uvjete natječaja. Izabrani kandidat mora dostaviti uvjerenje o zdravstvenoj sposobnosti prije donošenja rješenja o rasporedu. Kandidat/kinja koji nije zadovoljan rješenjem o prijmu u službu izabranog kandidata ima pravo podnijeti žalbu općinskom načelniku Općine Hlebine u roku 15 dana od dana dostave rješenja. Žalba odgađa izvršenje rješenja o prijmu u službu.
POZIV ZA TESTIRANJE BITI ĆE OBJAVLJEN, NAJMANJE 5 DANA PRIJE TESTIRANJA NA WEB-STRANICI I OGLASNOJ PLOČI OPĆINE HLEBINE





                            Povjerenstvo za provedbu javnog natječaja
